Pinzano sild

Pinzano sild (itaalia keeles Ponte di Pinzano) on sild Kirde-Itaalias. Tagliamento jõel paiknev 30 meetri kõrgune ja 185 meetri pikkune raudbetoonist sild ühendab Pordenone provintsis asuvat Pinzano al Tagliamentot Udine provintsis asuva Ragognaga.

Esimese sel kohal olnud silla rajamist alustati 1903. aastal, sild pühitseti sisse 1906. aasta 16. septembril.Paljudes kirjutistes on ajaks ekslikult märgitud 15. august 1906. Vaata Emanuele Fabris, Il ponte [...], in Pellegrini, p.150. Valmimise ajal oli rajatis suurim raudbetoonist valmistatud sild Euroopas.

Kaks maailmasõda üle elanud silla kandekonstruktsioon sai tugevasti kannatada Tagliamento üleujutuses 1966. aasta 4. novembril. Samale kohale ehitatud uus sild pühitseti sisse 1970. aasta 19. märtsil.Pietro Gerometta, Il nuovo ponte alla stretta di Pinzano, in Pellegrini, p.282. 

Viited

 Kirjandus 
 Luca Pellegrini (a cura di), Tagliamento, due sponde sul fiume, Spilimbergo, Comitato Studi Tagliamento, Spilimbergo, 2005. 
 Michele Ricci, Il ponte sul Tagliamento alla stretta di Pinzano e Ragogna. I progetti le realizzazioni, gli ingegneri: un'opera esemplare nella storia delle costruzioni ... 2008/2009.

Kategooria:Itaalia sillad